ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
"Ο αδερφός μου…
Θέλω να πεθάνει ο αδερφός μου!"
Θέλω
να πεθάνει ο αδερφός μου!
"Θέλω να πεθάνει ο αδερφός μου!
Θέλω να πεθάνει ο αδερφός μου".
Εσύ το είπες αυτό.
Κάθε μέρα έλεγες στη μαμά ότι ήθελες να πεθάνω.
Γι' αυτό με έσπρωξες στο ποτάμι εκείνη τη μέρα.
Φώναζα για βοήθεια.
Φώναζα… Ούρλιαζα για βοήθεια,
κι εσύ έφυγες.
Με άφησες μόνο στο νερό κι έφυγες.
Ήθελες να πεθάνω. Κάθε μέρα…
-Σίγουρα ήθελες να με σκοτώσεις. -Όχι…
Ακούστε.
Ακούστε με όλοι!
Θέλει να σκοτώσει τον μεγάλο του αδερφό!
-Όχι. -Ακούστε!
Όχι…
Θέλει να σκοτώσει τον μεγάλο του αδερφό!
Ακούστε με!
Θέλει…
-Θέλει να σκοτώσει τον μεγάλο του αδερφό! -Όχι…
Ακούστε με. Θέλει να σκοτώσει τον μεγάλο του αδερφό!
Σανγκ-Τάε. Ξέρεις την ιστορία του Βασιλιά με τα Γαϊδουρινά Αυτιά;
Θέλει να σκοτώσει τον μεγάλο του αδερφό!
Ακούστε με.
Θέλει…
Ακούστε!
Ακούστε με όλοι!
Θέλει να σκοτώσει τον μεγάλο του αδερφό!
Όχι…
-Ακούστε με! -Όχι, δεν είναι αλήθεια.
-Ο αδερφός μου πήγε να με σκοτώσει! -Δεν είναι αλήθεια.
Όχι, Σανγκ-Τάε. Δεν είναι αλήθεια.
ΚΕΦΑΛΑΙΟ 10 ΤΟ ΚΟΡΙΤΣΙ ΠΟΥ ΦΩΝΑΖΕ "ΛΥΚΟΣ"
ΣΕ ΝΑΡΚΩΣΗ ΜΗΝ ΕΝΟΧΛΕΙΤΕ
Κοιμήθηκε;
Ναι.
Του δώσαμε υπνωτικά και αποκοιμήθηκε.
Δεν τον αφήνεις να μείνει λίγο εδώ;
Δεν λέω να νοσηλευτεί.
Να τον φροντίσουμε προσωρινά.
Εντάξει.
Θα κοιμάται για λίγη ώρα.
Πήγαινε έξω να πάρεις λίγο καθαρό αέρα.
Στάσου, πού πας;
Θα περπατήσεις πολύ ακόμα;
Πόνεσαν τα πόδια μου.
Γκανγκ-Τάε!
Σου έχω πει να μη μου γυρνάς την πλάτη!
Εσύ φταις
που έχεις μεγάλες πλάτες.
Δεν πεινάς;
Ξέρω ένα μαγαζί που φτιάχνει υπέροχο ουντόν.
-Είναι κοντά με το τρένο. -Κο Μουν-Γέονγκ.
Μη με ακολουθείς.
Αφού πάμε χέρι-χέρι. Πρέπει να είμαστε μαζί.
Πήγαινε σπίτι.
Θα μείνω με τον αδερφό μου.
Δεν έκανες τίποτα κακό.
Ο αδερφός σου ήταν άτυχος
κι έπεσε στο ποτάμι.
Γκανγκ-Τάε! Βοήθεια!
Γκανγκ-Τάε!
Δείλιασες, αλλά δεν είχες κακή πρόθεση.
Έφυγες, αλλά τελικά
γύρισες κι έσωσες τον αδερφό σου.
Είσαι αθώος.
Έφυγα,
επειδή πραγματικά
τον ήθελα νεκρό.
Ο Σανγκ-Τάε το ξέρει.
Κι εσύ
το ήξερες.
Τι ξέρεις για εμένα;
Ποια είσαι και μιλάς έτσι;
Υποκριτή.
Δεν είμαι καθόλου αθώος.
Οπότε,
θα θυσιάσεις όλη σου τη ζωή
φροντίζοντας τον αδερφό σου, για να εξιλεωθείς;
Εκείνη τη μέρα,
στο ποτάμι…
Γιατί με έσωσες;
Ας με άφηνες να πεθάνω.
Αν είχα πεθάνει τότε,
δεν θα έπρεπε να ζω έτσι.
Τον φώναζα συνέχεια.
Αλλά έφυγε.
Με άφησε μόνο.
Με άφησε ολομόναχο
κι έφυγε μακριά.
Πήγε να τον σκοτώσει.
Λένε ότι τον έσπρωξε στο ποτάμι.
Ποτέ μην κρίνεις ένα βιβλίο απ' το εξώφυλλο.
Γι' αυτό όποτε χαμογελάει
ανατριχιάζω.
Το είχα δει.
-Τι; -Το είχα καταλάβει
απ' το βλέμμα του.
Είναι τόσο άγριος που θα μπορούσε να σκοτώσει κάποιον.
-Είναι και όμορφος. -Αγνόησέ την. Ανοησίες λέει.
Ναι, είναι.
Κι αν είναι όμορφος;
Τρελή μάγισσα!
-Τζέονγκ-Τάε! -Πρόσεχε τι λες!
Θεέ μου.
Σκουπίσου.
Ο κος Τζου Τζέονγκ-Τάε ξέρει καλά
να σημαδεύει με τον πυροσβεστήρα.
Πρέπει όντως να ήταν πυροσβέστης παλιά.
Οι πυροσβεστήρες είναι για να σβήνουν φωτιές.
Δεν άκουσες τι είπε;
Αυτά που κουβεντιάζαμε προκάλεσαν τη φασαρία.
Στο εξής, θα προσέχουμε τι λέμε.
Ας μη μιλάμε για τον κύριο Μουν.
Θεέ μου.
-Κυρία Παρκ. -Ναι;
Ορίστε τα πρόσφατα αρχεία που ζητήσατε για την κα Παρκ Οκ-Ραν.
Ευχαριστώ.
Γιατί ενδιαφέρεστε γι' αυτήν ξαφνικά;
Τελευταία, παρουσιάζει μεταπτώσεις στη διάθεσή της.
Και η έκφραση των συναισθημάτων της έχει αλλάξει.
ΔΙΑΘΕΣΗ: ΕΚΦΡΑΣΗ ΣΥΝΑΙΣΘΗΜΑΤΩΝ
Θέλω να δω αν υπάρχει κάποιος συγκεκριμένος λόγος.
ΑΙΘΟΥΣΑ ΨΥΧΟΘΕΡΑΠΕΙΑΣ
Είστε εντάξει στο νοσοκομείο;
Θέλω να ρωτήσω κάτι.
Σας ακούω.
Αλήθεια θα τον σκότωνε;
Τι;
Ο νοσοκόμος θα σκότωνε τον αδερφό του;
Όχι, πιστεύω ότι έγινε κάποια παρεξήγηση μεταξύ τους.
Κυρία Παρκ.
Γιατί πιστεύετε ο Οθέλος…
σκότωσε τη γυναίκα του;
Εξαιτίας μια παρεξήγησης.
Έφερα την τσάντα σου.
Σανγκ-Τάε, κοιμάσαι;
Δεν πεινάς;
Το μέρος αυτό φαίνεται άδειο, έτσι;
Θα σε πάω σε κανονικό δωμάτιο μόλις αδειάσει κάτι.
Αλλά αν θες να πας σπίτι…
Όχι. Δεν θέλω να πάω σπίτι.
Εντάξει, μπορείς να μείνεις εδώ για λίγο.
Αν χρειαστείς κάτι, πες μου.
Εντάξει;
Θεέ μου, όλη μέρα τον ψάχνω.
Θα με τρελάνει.
Κι άλλος είναι έτοιμος να πάθει νευρικό κλονισμό.
Λέτε να πάω εκεί;
Δεν μπορείς να βοηθήσεις τη Μουν-Γέονγκ.
Όχι, για τον κο Μουν Σανγκ-Τάε έλεγα.
Άκου.
Κανείς δεν ξέρει πότε θα ξεκινήσει να γράφει
τώρα που έμπλεξε στη διαμάχη τους.
Κι εσύ ανησυχείς για τον μεγάλο αδερφό;
Είσαι απίστευτη!
Μόνο τα λεφτά σε νοιάζουν εσένα.
Τι είπες;
Σου πάει το όνομά σου πάντως.
"Σανγκ-Ιν" σημαίνει έμπορος. Μόνο τα λεφτά σκέφτεσαι.
Άρα, σύμφωνα με το δικό σου όνομα, εσύ είσαι πάντα άτυχος.
Οι γονείς μου πλήρωσαν στο ληξιαρχείο 300,000 γουόν για το όνομα.
Εγώ πήρα το όνομα του προπάππου μου που πολέμησε για τη χώρα.
Σταματήστε.
Εγώ ανησυχώ επειδή δεν ξέρω αν ο φίλος μου ζει ή πέθανε.
Κι εσένα σε νοιάζει να πουλήσεις βιβλία!
Αν δεν τον είχε πείσει η Κο Μουν-Γέονγκ να πάνε μαζί ταξίδι,
δεν θα είχε συμβεί τίποτα!
Κι οι δύο το αποφάσισαν.
Ήθελε να πάει μαζί της.
Άφησε τον αδερφό του εδώ μόνο,
για να κοιμηθεί με τη Μουν-Γέονγκ.
Σίγουρα δεν είχε μόνο αγνές προθέσεις.
Πιστεύω ότι πρέπει να το βουλώσετε.
Η Κο Μουν-Γέονγκ τα προκάλεσε όλα αυτά!
Ο Μουν Γκανγκ-Τάε είναι πανούργος!
-Σοβαρολογείς; -Αλήθεια;
-Πλάκα μου κάνεις; -Κοίτα ποιος μιλάει.
Θεέ μου. Γυμνάζεσαι;
Ελάτε να φάμε.
-Μάλιστα. -Μάλιστα.
Ξέρω ότι έχουν πολλά στο μυαλό τους.
Αλλά ελπίζω να μην ξεχνάνε να τρώνε.
ΣΕ ΝΑΡΚΩΣΗ ΜΗΝ ΕΝΟΧΛΕΙΤΕ
Σανγκ-Τάε.
Γιατί με έσωσες;
Ας με άφηνες να πεθάνω.
Ο βλάκας.
Γιατί στέκεται εκεί και δεν πάει μέσα;
Αυτοί που έχουν αυτισμό έχουν κλειστή την πόρτα για τον κόσμο.
Ο Γκανγκ-Τάε
περιμένει να ανοίξει την πόρτα ο Σανγκ-Τάε.
Είναι σαν παγιδευμένο φάντασμα.
Δεν μπορεί να σε προσεγγίσει.
Ούτε και να φύγει όμως.
Μοιάζει με παγιδευμένο φάντασμα.
Θα κάνει ζέστη εκεί μέσα.
Σε τρελαίνει, έτσι;
Στάσου μια στιγμή.
Πόση ώρα έκανε ο πρίγκιπας Σάντο πριν πεθάνει
στο μπαούλο με το ρύζι;
Δεν θυμάμαι αν πέθανε
από την πείνα
ή λόγω της ζέστης.
Κι εσύ κι ο αδερφός σου
έχετε πολύ πείσμα.
Θα πάω τον αδερφό σου πάνω.
Βγες να πάρεις λίγο καθαρό αέρα.
Να πας και στο μπάνιο.
Θεέ μου.
Φάε αυτό.
Είναι ό,τι καλύτερο όταν δεν έχεις όρεξη.
Έχεις τρέξει αγώνα με 3 πόδια;
Ξέρεις, που τρέχουν σε ζευγάρια με τα μεσαία πόδια δεμένα μεταξύ τους.
Το δοκίμασα σε κάτι αγώνες στο σχολείο του γιου μου.
Αλλά πάντα ήμουν ο πρώτος που έπεφτε.
Ποτέ δεν φτάσαμε στον τερματισμό.
Κι εσύ με τον αδερφό σου μοιάζετε να τρέχετε έτσι.
Πιστεύετε
ότι ο ένας κρατάει τον άλλον πίσω;
Όχι.
Στηρίζεστε ο ένας στον άλλον.
Αν ο ένας πέσει, αρκεί ο άλλος να αντέξει
και δεν θα πέσετε ποτέ κι οι δύο.
Πρέπει να μείνεις δυνατός.
Ποιος ξέρει;
Ίσως κάποτε σε βοηθήσει ο Σανγκ-Τάε.
Νόμιζα
ότι τα είχε ξεχάσει όλα αυτά.
Δεν είχε μιλήσει ποτέ για εκείνη τη μέρα.
Νόμιζα ότι τα είχε διαγράψει απ' το μυαλό του.
Αυτό ήθελες να πιστεύεις.
Οι περισσότεροι άνθρωποι με αυτισμό έχουν πολύ καλή μνήμη.
Απλώς είτε προσπαθούν να αποφύγουν αυτό που νιώθουν
ή εκφράζουν τα συναισθήματά τους διαφορετικά από εμάς.
"Να αποφύγουν";
Μην αποφύγεις τίποτα. Αντιμετώπισέ το.
Έλα πίσω στη δουλειά.
Ο πρώην άντρας της Α-Ρέουμ είπε
ότι θα αποσύρει τις κατηγορίες όταν τον εκβίασα λίγο.
Σε έθεσα για λίγες μέρες σε διαθεσιμότητα,
κι αυτό αρκεί.
-Αλήθεια… -Σε θέλω πίσω, επειδή αυτός
που πήρε τη θέση σου είναι άχρηστος. Ίσως τον απολύσω.
Πονάω!
Κυρία Παρκ! Κυρία Ναμ!
Σταμάτα. Τζέονγκ-Τάε. Μη δαγκώνεις τον κόσμο.
Δεν είσαι σκύλος.
-Σε παρακαλώ, σταμάτα. -Φτάνει.
Πονάω, αλήθεια! Άσε με!
Κύριε Μουν.
Γκανγκ-Τάε.
Αρνήθηκε να πάρει τα φάρμακά του.
Είναι ασθενής. Πρέπει να τα πάρει.
Δεν μπορείς να του τα δώσεις με το ζόρι.
Το έκανε επίτηδες.
Με προκάλεσε να πάω το χέρι μου κοντά στο στόμα, για να με δαγκώσει.
-Γιατί να το κάνει αυτό; -Δεν ξέρω.
Εμένα κατηγόρησε.
Είπε ότι το έκανε, επειδή είπα ότι θα παντρευτείς την κυρία Κο…
Το στόμα σου έπρεπε να ράψω, όχι το χέρι σου.
ΤΖΑΕ-ΣΟΥ
Ώστε έτσι είναι να αγαπάς χωρίς ανταπόκριση.
Όταν αγνόησες τις κλήσεις μου,
ανησύχησα και θύμωσα πάρα πολύ.
Τώρα που σε βλέπω, δυσκολεύομαι να σου νευριάσω.
Σ' το είχα πει, έτσι;
Σου είπα να μείνεις μακριά της.
Σου είπα να θυμάσαι πάντα την ουλή που σου έκανε.
Τζάε-Σου.
Ξύπνησα…
από το όνειρό μου.
Προτεραιότητα είναι ο αδερφός μου.
Τόλμησα να ονειρευτώ κάτι αδύνατο.
Έπρεπε να ξέρω πού ανήκω.
Ονειρεύτηκα κάτι που δεν γίνεται.
Θεέ μου.
Έβαλα τα αγαπημένα σου υλικά.
Φάε όσο είναι ακόμα ζεστή.
Θαυμάσια φαίνεται.
Μυρίζει εξαιρετικά.
Θεέ μου.
Δεν έπρεπε ν' αφήσω το μαγαζί τόση ώρα.
Πρέπει να γυρίσω και να πουλήσω πίτσες.
Δεν έχω κανέναν υπάλληλο.
Θα χαρώ πολύ αν γυρίσω
και βρω το κουτί άδειο.
ΚΟ ΜΟΥΝ-ΓΕΟΝΓΚ
ΓΚΑΝΓΚ-ΤΑΕ
ΨΥΧΙΑΤΡΕΙΟ ΟΚ
Κοίτα πώς είσαι. Εξαντλημένος.
Μοιάζεις με αποξηραμένο χουρμά.
-Τι κάνεις εσύ εδώ; -Έχεις καιρό να έρθεις σπίτι,
και σου έφερα εσώρουχα.
Σλιπ, μποξεράκια, στρινγκ…
Δεν ξέρω το γούστο σου κι έφερα απ' όλα.
Έλα μαζί μου.
-Θέλω… -Εντάξει, θα κάνω εγώ την αναφορά.
Γεια σας, παιδιά.
Είδες; Είναι ζευγάρι.
Του έφερε κι εσώρουχα.
Δεν υπάρχει αμφιβολία.
"Ο Φόνος της Μάγισσας της Δύσης
της Ντο Χούι-Τζάε".
Ο ΜΙΚΡΟΣ ΑΔΕΡΦΟΣ ΣΚΟΤΩΝΕΙ ΤΟΝ ΜΕΓΑΛΟ
Το σκέφτηκα,
και νομίζω ότι έγινε για καλό.
Σταμάτα να το παίζεις όμηρος.
"Όμηρος";
Δεν θέλω όλη σου τη ζωή να φροντίζεις
τον αδερφό σου.
Ξέρω ότι θες να μείνεις μαζί μου.
Θες να μ' έχεις αγκαλιά
και να περνάς καλά μαζί μου.
Όχι.
Το στόμα σου λέει ψέματα.
Αλλά τα μάτια σου
δεν μπορούν.
Ξύπνησα…
από το όνειρό μου.
Τι;
Εγώ φταίω.
Έπρεπε…
να συγκεντρωθώ στον αδερφό μου.
Εκείνος είναι τα πάντα για εμένα.
Αλλά εσύ με παρέσυρες.
Κακώς σε σταμάτησα όταν γνωριστήκαμε.
Έπρεπε να φύγω όταν άρχισες να μιλάς για μοίρα.
Η σχέση μας
είναι καταδικασμένη.
Μην υποκρίνεσαι άλλο.
Είπες ότι σε κάνω να χαμογελάς.
Δεν είμαστε καταδικασμένοι.
Κάνε μου μια χάρη.
Μείνε μακριά
από τη ζωή μου.
Υποσχέθηκες να μη μ' αφήσεις.
-Αυτό… -Ναι.
Ήταν μια ανοησία.
Πρώτη φορά διασκέδασα, ενθουσιάστηκα
και δεν ήξερα τι έλεγα.
Ο αδερφός μου,
από μόνος του, θέλει πολύ κόπο.
Δυσκολεύομαι να τον χειριστώ, γι' αυτό, σε παρακαλώ…
Σε παρακαλώ…
Σταμάτα ν' ανακατεύεσαι στη δυστυχία μου.
Χάσου.
Λες ψέματα.
Θυμάσαι τι μου είπες;
Όταν σου είπα εγώ να χαθείς,
είπες ότι ήταν σαν να σου ζητούσα να μείνεις.
Όσα είπες μόλις
ακούστηκαν σαν να θες
να μείνω δίπλα σου.
Μη φύγεις.
Όχι.
Ήσουν
σαν πυροτέχνημα για εμένα.
Κάτι μοναδικό.
Πέρασα καλά, αλλά ήρθε η ώρα
να βγεις από τη ζωή μου.
Δεν είμαι πυροτέχνημα! Είμαι βόμβα!
Όταν εκραγώ, δεν θα εξαφανιστώ!
Θα σκάσω και θα τους σκοτώσω όλους!
Περίμενε μέχρι ν' ανοίξει τις πόρτες.
Μέχρι ν' ανοίξει;
Να κάνω το άγαλμα;
Είναι καθήκον σου να βεβαιωθείς ότι η συγγραφέας είναι υγιής.
Ελάτε να περιμένετε εσείς.
Πώς τόλμησες; Εγώ έχω πολλές δουλειές
κι εσύ δεν κάνεις τίποτα.
Αν συνεχίσετε να μου φέρεστε λες και είμαι άχρηστη,
καλύτερα
-να παραιτηθώ. -Θεέ μου.
-Τζου-Ρι. -Εμπρός;
Κύριε Λι;
Μακάρι να πτωχεύσεις.
Πτωχευμένος είναι.
-Πας για δουλειά; -Ναι.
Πάμε. Θα σε πάω εγώ.
Όχι, κοντά είναι. Θα πάρω το λεωφορείο.
-Τελείωσε το πρωινό σου. -Τελείωσα.
Μόνο να τακτοποιήσω πρέπει.
Έχω λίγο χρόνο πριν το ραντεβού μου
και μπορώ να σε πάω.
Άσε με να σε πάω εγώ.
Να ακούσουμε λίγη μουσική.
Θα πας κάπου σήμερα;
Ναι, θα πάω στη Σεούλ. Σε ένα σεμινάριο για εκδότες.
Πρέπει να δείξω στους ανθρώπους του χώρου
ότι εγώ, ο Λι Σανγκ-Ιν, υπάρχω ακόμα.
Σκέφτηκα να κάνω και μερικές δουλειές.
Είναι αντίκα αυτό το αμάξι.
Τι έχει πάθει σήμερα;
Γιατί δεν σταματάνε;
Σταμάτα.
-Είναι ανοιχτό το καλοριφέρ. -Τι;
Το καλοριφέρ.
Φταίει που κάνει ζέστη; Τι έπαθε το αμάξι μου;
Δεν κινδυνεύουμε, έτσι;
Ναι, φυσικά. Δεν υπάρχει πρόβλημα.
Το αμάξι είναι μια χαρά…
Να προσέχεις, Τζου-Ρι.
Να την προσέχετε, κύριε.
Ήταν ευκαιρία να περάσω λίγη ώρα μαζί της.
Το πορτοφόλι. Όχι, το πορτοφόλι!
Σταμάτα!
Περίμενε!
Μαμά;
Η μαμά είναι.
Η μαμά του Ντούλι. Ο βραχιόσαυρος!
-Γεια! -Γεια σου. Θεέ μου!
Βραχιόσαυρος. Είναι τεράστιος!
Ο Ντούλι είναι κερατόσαυρος. Είναι κερατόσαυρος.
Κοιτάξτε, εδώ.
Είναι σαρκοφάγος.
Κι η μαμά του Ντούλι… Η μαμά του.
Κοιτάξτε, εδώ πέρα.
Η μαμά του Ντούλι είναι βραχιόσαυρος, φυτοφάγος.
Έχουν ρουθούνια στην κορυφή του κεφαλιού. Αυτό είναι το χαρακτηριστικό τους.
Περίμενε λίγο.
Είναι μαμά και γιος. Πώς ανήκουν σε διαφορετικά είδη;
Ναι, σωστά… Καλή ερώτηση.
Υπάρχει ένα μυστικό σχετικά με τη γέννηση του Ντούλι.
-Αλήθεια; -Ναι.
Η μαμά του Ντούλι είναι η μητριά του.
Είναι ψεύτικη. Ψεύτικη μαμά.
Η πραγματική μαμά του Ντούλι έχασε το αβγό πριν εκκολαφθεί ο Ντούλι.
Η θηλυκή βραχιόσαυρος βρήκε το αβγό, το εκκόλαψε
και μεγάλωσε μόνη της τον Ντούλι.
Αυτό υποθέτουν οι φανατικοί τηλεθεατές, σαν εμένα, της σειράς.
Άρα, αν και ψεύτικη μαμά, ήταν καλή μαμά.
Σωστά. Όλα τα ψεύτικα είναι κακά,
αλλά οι μαμάδες είναι καλές.
Κι δική σου μαμά ήταν καλή;
Ήταν καλή για εμένα, αλλά κακή για τον Γκανγκ-Τάε.
Ντούλι…
Ορίστε.
Σταμάτα να κοιτάς το φαγητό και φάε.
Εντάξει.
Ευχαριστώ.
Λένε ότι πρέπει να είσαι καλός μ' αυτούς που μισείς.
Συμφωνώ με το ρητό με όλη μου την καρδιά.
Σε μισώ.
Γι' αυτό σου μαγείρεψα τόσες λιχουδιές.
Απέρριψες την κόρη μου
κι αγαπάς σαν τρελός μια άλλη γυναίκα.
Πώς να μη σε μισώ;
"Να τους διώξω απ' το σπίτι;
Αν δεν τον βλέπει, θα τον ξεχάσει και θα προχωρήσει παρακάτω".
Όλο αυτό αναρωτιέμαι.
Θέλετε να μετακομίσουμε;
Δεν νομίζω
ότι θα κοιμάμαι ήσυχη τα βράδια αν σας διώξω, οπότε όχι.
Σήμερα θα φέρω τον Σανγκ-Τάε σπίτι,
οπότε κοίτα να συνέλθεις.
Ευχαριστώ.
Μην ευχαριστείς εμένα.
Αφού δεν θα γίνεις γαμπρός μου,
γίνε γιος μου στην επόμενη ζωή σου.
Γίνε καλός γιος και ξεπλήρωσέ με.
Μα δεν θέλω να γεννηθώ ξανά.
Μην κάνεις τον δύσκολο.
Θα φας επιτέλους;
Βραχιόσαυρος.
Δεν δακρύζει.
Ωστόσο, θα την πω "Κλαψιάρα χωρίς δάκρυα".
Κλαψιάρα χωρίς δάκρυα.
Είμαι χαρούμενος. Είμαι ευτυχισμένος!
Θα έρθεις σπίτι σήμερα;
Έλα να φάμε βραδινό.
Να συμφιλιωθείς με τον Σανγκ-Τάε.
Έφαγε καλά, και τον είδα
που μιλούσε για ώρα με την κυρία Παρκ.
Άρα του πέρασαν τα νεύρα, έτσι;
Ξέρεις, είναι κάτι που το λέμε πάντα στους ασθενείς.
"Αν θες να κάνεις τους γύρω σου χαρούμενους,
πρέπει να είσαι ο ίδιος ευτυχισμένος".
Ο εγωισμός δεν είναι πάντα κακό πράγμα.
Όταν τα πράγματα δυσκολεύουν πολύ, σκέψου τη δική σου ευτυχία.
Δεν είναι κακό αυτό.
Τότε,
μπορώ
να σου ζητήσω κάτι το εγωιστικό;
ΝΤΟΥΛΙ ΤΟ ΔΕΙΝΟΣΑΥΡΑΚΙ
Έλα σπίτι, αλλιώς θα σβήσω όλες τις κασέτες με τον Ντούλι.
ΑΝ ΔΕΝ ΕΡΘΕΙΣ ΣΠΙΤΙ, ΘΑ ΕΧΕΙΣ ΜΕΓΑΛΟ ΠΡΟΒΛΗΜΑ
Να πάρει. Πάλι με αγνοεί.
Έχω πυρετό. Είμαι πολύ άρρωστη.
Φέρε μου ένα αντιπυρετικό.
Να πάρει. Ακόμα με αγνοεί.
Έχω πεθάνει της πείνας…
Αυτό ήταν εδώ.
Ο Σανγκ-Τάε θα μείνει στο σπίτι μαζί μας για λίγο.
Ζήτησε να του φέρω τα απαραίτητα.
"Στο σπίτι";
Ώστε αυτό δεν ήταν σπίτι του;
ΜΟΣΧΑΡΙ ΜΑΛΑ ΜΕ ΡΥΖΙ
Ο ΜΙΚΡΟΣ ΑΔΕΡΦΟΣ ΣΚΟΤΩΝΕΙ ΤΟΝ ΜΕΓΑΛΟ
Σανγκ-Τάε, έρχομαι μέσα.
Σανγκ-Τάε.
Θα συνεχίσεις να με αποφεύγεις;
Συγχώρεσέ με, σε παρακαλώ.
Συγγνώμη.
Για ποιο πράγμα;
Γιατί ζητάς συγγνώμη;
Για ποιο πράγμα απολογείσαι;
Που έφυγα
όταν έπεσες στο νερό.
Και που είπα
ότι εύχομαι να πεθάνεις.
Ήταν πολύ κακό αυτό που είπα.
Και που ευχόμουν…
Που ευχόμουν
να είχα έναν φυσιολογικό αδερφό σαν τα άλλα παιδιά.
Που το ευχόμουν αυτό τόσο συχνά.
Για όλα.
Συγγνώμη για όλα.
Συγγνώμη.
Συγχώρεσέ με.
Συγγνώμη.
Λυπάμαι…
Λυπάμαι πολύ.
Μη μ' αφήσεις μόνο.
Μη μ' αφήσεις, Σανγκ-Τάε.
Συγγνώμη για όλα.
Μη μ' αφήσεις.
Συγγνώμη.
Μη μ' εγκαταλείψεις.
Συγγνώμη.
Λυπάμαι πολύ.
Λυπάμαι…
Μην κλαις.
Συγγνώμη.
Μην κλαις.
Φεύγω.
Έχεις φάει βραδινό;
Δεν έχω φαγητό, αλλά έχω κρασί.
Ήρθα με το αμάξι.
Και λοιπόν;
Καλά, θα γυρίσω με ταξί.
Δεν με φοβάσαι πια;
Σε φοβάμαι.
Σε φοβάμαι
και σε μισώ.
Σε ζηλεύω κιόλας.
Είμαι ο μεγάλος σου αδερφός.
Σωστά.
Κι εγώ είμαι ο μικρός σου αδερφός.
Είσαι δικός μου.
Ο Μουν Γκανγκ-Τάε ανήκει στον Μουν Σανγκ-Τάε.
Ναι.
Είμαι όλος δικός σου.
Μ' αρέσεις.
Μόλις σήμερα σε γνώρισα,
αλλά μ' αρέσεις πολύ.
Σ' αγαπώ.
Όνειρα γλυκά.
Κι εγώ σ' αγαπώ, Σανγκ-Τάε.
Το αντέχεις το ποτό, βλέπω.
Θέλω να σε χαστουκίσω.
-Τι; -Είπα ότι θέλω να σε χαστουκίσω!
Βλέπεις,
είσαι η μεγαλύτερη σκύλα
σε όλο το σύμπαν.
Όταν ήμασταν μικρές,
πείραζες τους φίλους μου,
ώσπου σταμάτησαν να με κάνουν παρέα.
Μου έκλεψες και τον άντρα που αγαπώ.
Χαίρεσαι να με βλέπεις μόνη;
Ήξερες ότι δεν έχω τίποτα και μου έκλεψες το μόνο που ήθελα.
Ευχαριστήθηκες τώρα; Σκύλα.
Σπαστική σκύλα.
Είσαι πολύ κακιά!
-Είσαι χαριτωμένη. -Ναι, καλά.
Είμαι πολύ χαριτωμένη.
Αφού είμαι τόσο χαριτωμένη,
γιατί θέλει εσένα ο Γκανγκ-Τάε;
Επειδή είμαι όμορφη;
Άντε στον διάολο.
Παλιο…
Ένα, δύο, τρία.
Χαμογέλα. Μην κλαις.
Χαμογέλα.
Τζου-Ρι!
Μουν-Γέονγκ!
Τζου-Ρι;
-Τζου-Ρι, σύνελθε. -Τι; Να πάρει.
Είναι απλώς μεθυσμένη, έτσι;
Μη μου πεις ότι τη χτύπησες.
Παραλίγο,
αλλά λιποθύμησε πριν προλάβω.
Πόσο ήπιε;
Δεν φαίνεται καλά. Θα την πάρω στην πλάτη μου.
Σου αρέσει;
Ναι.
Αγαπάς πιο πολύ εμένα ή αυτή;
Τι έχεις πάθει; Με τρομάζεις.
Απάντησέ μου. Ποιαν αγαπάς πιο πολύ;
Κοίτα…
Σας αγαπώ και τις δύο, με διαφορετικό τρόπο.
Δεν σε ρώτησα αυτό.
Ποια είναι πρώτη; Ποια δεύτερη;
Μουν-Γέονγκ.
Τους ανθρώπους
δεν πρέπει ποτέ να τους κατατάσσεις έτσι.
Κανείς μπορεί να νοιάζεται και να αγαπά κάποιον
με διάφορους τρόπους.
Σκέψου τις αποχρώσεις του κίτρινου.
Υπάρχει έντονο, μουσταρδί και μουντό κίτρινο.
Το χρώμα αλλάζει όνομα ανάλογα με την απόχρωση.
Το ίδιο ισχύει και για τα συναισθήματα
όπως η αγάπη.
Στοργή, μίσος,
έρωτας, φιλία και πόθος.
Είναι σαν ουράνιο τόξο.
Αλλά όταν ανακατεύονται
γίνονται βαθύ μαύρο.
Μάλλον συνήθισες να ζεις μαζί τους.
Πώς νιώθεις τώρα που είσαι μόνη;
Απλώς
βαριέμαι.
Εκνευρίζομαι ξαφνικά
και κρυώνω τα βράδια.
Πεινάω και πιο συχνά.
Μόνο με έναν τρόπο εξηγούνται όλα αυτά που νιώθεις.
Ξέρεις πώς;
Σου λείπει.
Μου λείπει.
Πού είναι το κινητό μου;
Το κινητό μου.
Πού είναι;
Θεέ μου, πού είναι;
-Το κινητό μου… -Ορίστε.
Ευχαριστώ.
Ελπίζω να μην έκανα καμιά βλακεία χτες το βράδυ.
Όχι, τίποτα δεν έκανες.
Ξέρασες δύο φορές στο σαράβαλο του κυρίου Λι,
αλλά ευκαιρία είναι να το πετάξει,
οπότε μην ανησυχείς καθόλου.
Θες λίγο;
ΣΤΑΣΗ ΛΕΩΦΟΡΕΙΟΥ
Είναι καλά το στομάχι σου;
-Ορίστε; -Δεν σε πείραξε το ποτό;
Όχι.
Πώς και μου έπιασες κουβέντα;
Τι;
Επιτέλους, αναπνέω.
-Πού είναι η Τζου-Ρι; -Την πήρα εγώ.
Πάρε τα πράγματα απ' το αμάξι.
Εντάξει, Τζου-Ρι.
Έλα.
Μουν Γκανγκ-Τάε.
Έλα, Τζου-Ρι. Πάμε σπίτι.
Ήπιε πολύ;
Κάθαρμα…
Εντάξει. Όχι άλλες βρισιές, παρακαλώ. Θα πέσουν τ' αφτιά μου.
Επίτηδες με έστειλες εκεί, έτσι;
Για να συμφιλιωθώ με την Κο Μουν-Γέονγκ.
Ανησύχησες που ήταν μόνη.
Γι' αυτό δεν με έστειλες εκεί;
Βλάκα.
Δεν ξέρεις ότι σε αγαπώ;
Το ξέρεις ή όχι;
Ηρέμησε, σε παρακαλώ. Θα ξυπνήσεις όλη τη γειτονιά.
Εσύ είπες να είμαι εγωιστής όταν τα πράγματα δυσκολεύουν.
Είμαι… Νομίζεις ότι είμαι κορόιδο;
Γιατί μου μιλάς έτσι;
Πάψε!
Η Μουν-Γέονγκ κι εγώ είμαστε φίλες.
Εντάξει;
Γιατί είσαι τόσο άνετος μ' εκείνη;
Γιατί σ' εκείνη μιλάς έτσι
και μ' εμένα είσαι πάντα ευγενικός;
Τι διάολο; Βλάκα!
Μίλα και σ' εμένα έτσι.
Κάνε ό,τι σου λέω, ηλίθιε!
Εντάξει.
Σ' ευχαριστώ.
Δεν νιώθεις καλά;
Καλά είμαι. Απλώς είμαι κουρασμένος.
ΚΟ ΜΟΥΝ-ΓΕΟΝΓΚ
Κάνει ζέστη. Γιατί δεν ανοίγουν το κλιματιστικό;
Κι εσύ ζεσταίνεσαι, έτσι; Έχεις ιδρώσει.
-Ναι, κάνει αρκετή ζέστη σήμερα. -Περίμενε.
Εσύ καις. Καις σαν μάτι κουζίνας.
Μήπως δεν νιώθεις καλά;
Μάλλον με πείραξε η ζέστη.
Θεέ μου.
Ακόμα δεν σήκωσες το τηλέφωνο και βρίζεις ασταμάτητα.
Προφανώς περίμενες να τηλεφωνήσει κάποιος άλλος.
Μουν-Γέονγκ.
Απόψε θα σε βγάλω για δείπνο σ' ένα καλό εστιατόριο.
Πάμε να φάμε μοσχάρι.
Να φάμε μερικές μπριζόλες. Καιρό έχουμε.
"Γιατί"; Εσύ τι λες;
Σήμερα
είναι η μέρα. Ξέρεις ποια μέρα.
Του άρεσε η μαμά;
Η μαμά του Ντούλι.
Την έκανα δώρο στον Σανγκ-Τάε.
Ευχαριστώ που τον φροντίσατε.
Το ήξερες αυτό;
Ο Ντούλι είχε άλλη μαμά.
Ο Σανγκ-Τάε δεν τα λέει σε όλους αυτά.
Ο Σανγκ-Τάε κι εγώ γίναμε φίλοι.
Ωστόσο,
ξέρεις αν μιλάει και με την κυρία Παρκ Οκ-Ραν;
Όχι.
Γιατί ρωτάτε;
Ήμουν περίεργη.
Πρόσεχέ την όταν έχεις βάρδια.
Είναι πολύ ασταθής.
Ο ΦΟΝΟΣ ΤΗΣ ΜΑΓΙΣΣΑΣ ΤΗΣ ΔΥΣΗΣ
Νομίζω ότι εσκεμμένα προσπαθεί να προκαλέσει τους άλλους ασθενείς.
Αυτό το τραγούδι.
Εσύ το μουρμούριζες;
Γιατί;
Θα με σκοτώσεις ξανά;
Θα πεθάνεις. Θα σε σκοτώσω!
Γιατί το κάνεις αυτό;
Βοήθεια!
-Δεν με ξεγελάς πια, τέρας! -Βοήθεια…
-Βοήθεια! -Πέθανε.
-Τέρας! -Βοηθήστε με!
-Κύριε Κο! -Άσε με!
Άφησέ με! Πρέπει να τη σκοτώσω!
Αλλιώς θα πεθάνω εγώ!
-Παρακαλώ, ηρεμήστε. -Θα πεθάνω, σου είπα!
Ηρεμήστε, σας παρακαλώ.
-Ηρεμήστε. -Αν δεν τη σκοτώσω, θα πεθάνω εγώ.
Πρέπει να τη σκοτώσω!
Πρέπει να σκοτώσω αυτήν τη γυναίκα.
Εκείνη τη μέρα, έπρεπε να είχα σκοτώσει και τη Μουν-Γέονγκ.
Όλα τα τέρατα πρέπει να πεθαίνουν!
Όχι!
Η κόρη σας δεν είναι τέρας.
Δεν είναι τέρας.
Αν δεν τη σκοτώσεις,
θα πεθάνεις.
Εσείς, λοιπόν, απλώς διαβάζατε.
Κι ο κύριος Κο ήρθε ξαφνικά και σας έπιασε απ' τον λαιμό;
Χωρίς λόγο;
Ναι, σωστά.
Με είπε
τέρας.
Τέρας.
Το κάθαρμα.
Μήπως
να τον σκοτώσω;
Ώστε η Παρκ Οκ-Ραν
προκάλεσε τον κύριο Κο μουρμουρίζοντας το "Oh My Darling, Clementine".
Μετά, ο Κο Ντάε-Χουάν
την είπε τέρας και πήγε να τη σκοτώσει.
Δεν με ξεγελάς πια, τέρας!
Αλλά συνήθως αποκαλεί τέρας
την Ντο Χούι-Τζάε, τη γυναίκα του.
Τότε,
λέτε να μπέρδεψε την κυρία Παρκ Οκ-Ραν με τη γυναίκα του;
Είτε
ξέρει πολλά για την Ντο Χούι-Τζάε ή…
Η Παρκ Οκ-Ραν είναι όντως η Ντο Χούι-Τζάε.
Τι κάνεις εδώ;
Είπατε
να περάσω για φαγητό.
Ναι, το είπα. Τι θες να φας;
Χρόνια πολλά.
Δεν γέννησες τώρα πρόσφατα,
αλλά ήθελες σούπα με φύκια,
άρα έχεις γενέθλια.
Αυτό είναι το δώρο μου.
Φάε.
Σου αρέσει;
Καλή είναι.
Χαίρομαι.
Θεέ μου.
Άσε με ήσυχο. Είσαι κακός μπελάς.
Θεέ μου, τι στο…
Αγνοούσες τις κλήσεις και τα μηνύματά μου.
Γιατί
τρως εδώ;
Είπα ότι θα σε κεράσω…
Κι η σούπα έχει μοσχάρι.
Χρόνια πολλά, κυρία Κο.
Θέλω να πω ένα τραγούδι για τα γενέθλια της κυρίας Κο.
Εντάξει, πες το.
Γιατί ζεις, Μουν-Γέονγκ;
Και λίγα σου λέω
Θες να πεθάνεις;
Να πάρει. Ήταν το τελευταίο μου.
Θα σου δώσω κάτι ακόμα πιο πολύτιμο.
Έκπληξη! Το πήρα για τα γενέθλιά σου.
Μου είπαν ότι αυτό το μενταγιόν είναι δυο καρδιές μαζί,
οπότε το διάλεξα αμέσως.
Οι καρδιές μας μαζί.
Είναι τέλειο για εμάς, έτσι;
Εσύ γράφεις βιβλία κι εγώ τα πουλάω.
Θεέ μου, σου πάει τέλεια.
Θεέ μου. Είσαι πανέμορφη, Μουν-Γέονγκ.
Θες να με κάνεις να γράψω το επόμενο βιβλίο μου, σωστά;
Εντάξει, καταλαβαίνω. Αφού με πιέζεις, θα το ξεκινήσω.
Τι είναι αυτά που λες;
Μουν-Γέονγκ.
Γιατί…
Μείνε εκεί.
Σανγκ-Τάε, Μουν Σανγκ-Τάε! Άνοιξε, κολλητέ.
Εγώ είμαι. Άνοιξε την πόρτα.
Όχι, δεν μπορώ…
Αν δεν ανοίξεις, θα σπάσω την πόρτα.
Όχι, μη. Μη σπάσεις την πόρτα. Μην το κάνεις αυτό.
Να καλέσω την αστυνομία. Ποιο είναι το νούμερό τους;
Έχω φέρει πριόνι. Δεν αστειεύομαι.
Θεέ μου. Το 911 είναι για φωτιά.
Το 111 είναι για κατάσκοπους.
-Για έγκλημα… -Τρία δευτερόλεπτα θα περιμένω.
Φρόντισε να ανοίξεις.
-Ένα. -Όχι…
Δύο.
-Τρία! -Μην τη σπάσεις!
Μη σπάσεις την πόρτα.
ΗΧΟΣ ΠΡΙΟΝΙΟΥ
-Ορίστε. -Ο Μανγκ-Τάε.
Πάρ' τον πίσω.
Σου τον δίνω.
Μου τον δίνεις;
Αντί για τον Μανγκ-Τάε,
να έχω εσένα;
Εσένα θέλω.
Χαμογελάς ψεύτικα.
Όχι, αλήθεια χαμογελώ. Βαριέμαι χωρίς εσένα, κολλητέ.
Λες ψέματα.
Ήρθα να σε πάρω.
Λες ψέματα.
Η αλήθεια είναι
ότι έχω γενέθλια…
Λες ψέματα. Μου λες ψέματα.
Ως δώρο γενεθλίων, θέλω να κάνουμε παρέα.
Λες ψέματα.
Ανιχνευτής ψεύδους είσαι;
Λες ψέματα. Σταμάτα!
Λες ψέματα!
Οι ψεύτες είναι κακοί. Μόνο οι κακοί λένε ψέματα.
Ψεύτρα. Μου είπε ότι θα έβγαινε μόνη της.
Μόνη της.
Οι κολλητοί δεν έχουν μυστικά μεταξύ τους.
Αυτοί οι δύο πήγαν να διασκεδάσουν χωρίς εμένα.
Δεν το χρειάζομαι αυτό.
Δεν χρειάζομαι πια τροχόσπιτο.
Δεν χρειάζομαι τροχόσπιτο. Δεν το χρειάζομαι πια!
Δεν το χρειάζομαι!
Σανγκ-Τάε.
Πραγματικά κακός
είναι αυτός που δεν πιστεύει τους άλλους.
Όχι, κάνεις λάθος. Όχι.
Ξέρεις την ιστορία Το Αγόρι που Φώναζε "Λύκος";
Δεν φαίνεσαι καλά.
Γιατί δεν κάνεις μια ένεση, αντί να πάρεις χάπι;
Όχι, δεν πειράζει.
Αυτό φτάνει.
Ο μικρός βοσκός έλεγε συνέχεια ψέματα.
Έλεγε ψέματα στους χωρικούς
ότι ερχόταν ένας λύκος.
Ξέρεις γιατί το αγόρι κορόιδευε έτσι τους χωρικούς;
Προφανώς επειδή βαριόταν.
Λάθος.
Επειδή ένιωθε μοναξιά.
Έλεγε ψέματα, επειδή ένιωθε μοναξιά μόνος του στα βουνά.
-Τι έγινε; -Η κα Παρκ Οκ-Ραν τον χτύπησε στο κεφάλι.
-Τι; -Άκου…
Είπε ότι της έπεσε κάτι σημαντικό
στον κήπο νωρίτερα και μου ζήτησε να το ψάξουμε μαζί.
Οπότε βγήκαμε έξω και…
Ξαφνικά άρπαξε μια πέτρα και τον χτύπησε.
Λιποθύμησε και μόλις τώρα συνήλθε.
Και η κυρία Παρκ Οκ-Ραν; Πού είναι τώρα;
Τι θα κάνουμε; Φαίνεται ότι απέδρασε.
Καλέστε την αστυνομία. Γρήγορα.
-Έλα μαζί μου. -Εντάξει.
Έγινε κάτι άλλο; Μήπως είπε κάτι άλλο;
Είπε ότι είναι σημαντική αυτή η μέρα.
Την άκουσα που μουρμούριζε ότι θα συναντούσε κάποιον.
Είναι σημαντική μέρα για εμένα.
-Κι αν -Απάντησαν;
η συγγραφέας Ντο Χούι-Τζάε δεν είναι νεκρή;
-Κι αν απλώς εξαφανίστηκε; -Κε Μουν!
-Για ένα είμαστε σίγουροι. -Όχι.
-Θα επιστρέψει -Όχι.
για να δει τον άντρα και την κόρη της.
Όχι!
Ο βοσκός
έλεγε ψέματα, επειδή ένιωθε μοναξιά.
Αλλά όταν εμφανίστηκε αλήθεια ο λύκος,
κανείς δεν πήγε να τον βοηθήσει.
Αν έστω και ένας
τον είχε πιστέψει κι είχε πάει να τον βοηθήσει,
το αγόρι δεν θα είχε πεθάνει.
Και χρόνια πολλά
Κο Μουν-Γέονγκ.
Μουν-Γέονγκ.
Νομίζω…
Επιτέλους, ζω φυσιολογικά.
Κι εσύ είσαι ενήλικας, έτσι;
Ενήλικας σαν τον Κο Γκιλ-Ντονγκ, που δέχεται άλλους στην οικογένεια.
-Μου ανήκει. -Ο Γκανγκ-Τάε ανήκει στον Γκανγκ-Τάε.
Δεν θα έχεις τον Γκανγκ-Τάε! Ποτέ!
Έκανε πολλές πλαστικές επεμβάσεις.
…φερόταν περίεργα τελευταία.
Θέλω έναν αδερφό σαν εσένα!
Ο Γκανγκ-Τάε είναι…
"Ευτυχισμένος".
Ο Γκανγκ-Τάε είναι ευτυχισμένος.